Residendist füüsilise isiku tulumaksu objektiks on kogu  maailmatulu (Eestist ja mujalt maailmas saadud tulu). Füüsiline isik on maksustamise mõttes Eesti resident, kui tema alaline elukoht on Eesti või kui viibib 12 järjestikuse kalendrikuu jooksul vähemalt 183 päeva Eestis või kui ta on välisteenistuses viibiv Eesti riigiteenistuja. Mitteresidentideks on kõik ülejäänud maailma elanikud ja nad maksavad Eestis tulumaksu üksnes Eestist saadud tulult (nt tasu töötamisest Eestis).